पुलिस की सात टीमों ने एक साथ मारे छापे
पुलिसने नशीले पदार्थों की बिक्री की सूचना पर शहर में कई स्थानों पर छापे मारे। छापों के दौरान चरस और अवैध खुर्दे पकड़े गए। छापामार कार्रवाई में पुलिस के सात दल शामिल रहे।
सिटी थाना प्रभारी कृष्ण लाल ने बताया कि डीएसपी अर्बन जितेंद्र सिंह के नेतृत्व में सात टीमें बना कर दोपहर दो से शाम सात बजे तक शहर में सर्च अभियान चलाया गया। पूरे पुलिस बल के साथ समाधा रोड स्थित गणेश कालोनी, दयाल सिंह काॅलोनी, चार कुतुब गेट, खरड़ चुंगी, हिसार रोड पर एक होटल पीर बाबा के पीछे , रेलवे रोड स्थित साईं काॅलोनी में अभियान चलाया गया। उन्होंने बताया कि पुलिस ने एक महिला गणेश काॅलोनी निवासी बबीता से 25 ग्राम चरस, चार कुतुब निवासी विक्की से 10 बोतल शराब, रमेश होटल से 12 बोतल नंद नगर निवासी पवन से 7 बोतल अवैध शराब बरामद की है। पुलिस ने बबीता के खिलाफ एनडीपीएस एक्ट के तहत बाकी तीनों के खिलाफ आबकारी अधिनियम के तहत मुकदमा दर्ज कर लिया है। शहर के कई चौराहों पर नाके लगा कर वाहनों की तलाशी भी की गई। 27 वाहनों के चालान भी काटे गए।
^पूरे शहर में नाकाबंदी रेड की गई है। आईजी के आदेशानुसार शहर में सर्च अभियान चलाया गया है। सर्च अभियान आगे भी जारी रहेगा।\\\'\\\' जितेंद्रसिंह, डीएसपी, अर्बन
जगदीश काॅलोनी में पुलिस की कार्रवाई में मौके पर मौजूद डीएसपी जितेंद्र सिंह।
hin_Deva hin_Deva hin_Deva hin_Deva bho_Deva